Robertus de Curtigniaco, clauserio suo de Vermentum, et aliis servientibus suis qui vina sua in vendemiis sunt ibi paraturi, salutem. Mando vobis et præcipio quatenus singulis annis, tempore vendemiæ, detis de melioribus vineis meis de Vermentum fratribus Fontis-Johannis, et sine mora et sine omni dangerio, sexdecim modios de melioribus vinis meis rubeis, ita ut de vobis non debeant conqueri, nec me oporteat clamorem eorum sustinere. Hoc, autem, precipio, tam vobis quam aliis servientibus meis qui post vos apud Vermentum vinea mea sunt paraturi. Datum, anno Gratiæ millesimo ducentesimo vigesimo-octavo, mense novembri.